
Схема BG 161PO003-2.1.13 Технологична модернизация в малки и средни предприятия
Здравейте! 
1. Въпросът е свързан с два от критериите за оценка на проектните предложения, а именно критерий 3.1 Коефициент на възвращаемост на капитала и 3.2 Коефициент на възвращаемост на активите. В изчислението на двата коефициента влиза нетната печалба, а броя на присъдените точки зависи от ръста на показателя годините 2008, 2009, 2010. В случай, че предприятието е на загуба през трите години, по каква методология ще се присъждат точки?

2.  Въпросът е свързан с таблица 7.3 от Формуляра за кандидатстване и по-специално коефициент на капитализация на активите.  В случай  на загуба да се попълват ли стойности за коефициента?

Благодаря Ви предварително!


М.Цанова

24.11.2011 г.

ОТГОВОР № 99)
1. В случай че кандидатът е регистрирал загуба и през трите години, които са предмет на оценката – 2008, 2009 и 2010 г., при оценката по показатели „Коефициент на възвращаемост на капитала”  и „Коефициент на възвращаемост на активите” кандидатът ще получи нула точки.   
2. Следва да имате предвид, че стойностите на показателите, указани в т. 7.3, раздел II от Формуляра за кандидатстване, включително Коефициент на капитализация на активите, за 2008, 2009 и 2010 г. се получават като се вземат данните за конкретните години съответно от Отчета за приходите и разходите и Счетоводния баланс, при спазаване на указания в бележка под линия във Формуляра начин на изчисляване. Данни по показателите от таблицата в т.7.3. е необходимо да се попълнят, независимо дали кандидатът е на печалба или загуба за 2008, 2009 и 2010 г.  с цел да се покаже как се променят тези стойности в резулатат от изпълнението на проекта. 
